title: Komisijos įgyvendinimo reglamentas (ES) 2020/2095 2020 m. gruodžio 9 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Aceite de la Comunitat Valenciana“ (SKVN))

text:
2020 12 16

                  LT

                  Europos Sąjungos oficialusis leidinys

                  L 425/1

         KOMISIJOS ĮGYVENDINIMO REGLAMENTAS (ES) 2020/2095
         2020 m. gruodžio 9 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Aceite de la Comunitat Valenciana“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos kilmės vietos nuorodos „Aceite de la Comunitat Valenciana“, kuri įregistruota Komisijos įgyvendinimo reglamentu (ES) Nr. 309/2014 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Aceite de la Comunitat Valenciana“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 9 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  2014 m. kovo 20 d. Komisijos įgyvendinimo reglamentas (ES) Nr. 309/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Aceite de la Comunitat Valenciana (SKVN)] (OL L 91, 2014 3 27, p. 9).

            (3)  OL C 263, 2020 8 11, p. 6.


title: Komisijos įgyvendinimo reglamentas (ES) 2020/2121 2020 m. gruodžio 16 d. dėl leidimo naudoti iš Komagataella phaffii DSM 32854 gaunamos 6-fitazės preparatą kaip visų rūšių naminių paukščių, dekoratyvinių paukščių, paršelių, penimų kiaulių, paršavedžių ir retesnių rūšių penimų ar veislinių kiaulių pašarų priedą (leidimo turėtojas – „Huvepharma EOOD“) (Tekstas svarbus EEE)

text:
2020 12 17

                  LT

                  Europos Sąjungos oficialusis leidinys

                  L 426/28

         KOMISIJOS ĮGYVENDINIMO REGLAMENTAS (ES) 2020/2121
         2020 m. gruodžio 16 d.
         dėl leidimo naudoti iš Komagataella phaffii DSM 32854 gaunamos 6-fitazės preparatą kaip visų rūšių naminių paukščių, dekoratyvinių paukščių, paršelių, penimų kiaulių, paršavedžių ir retesnių rūšių penimų ar veislinių kiaulių pašarų priedą (leidimo turėtojas – „Huvepharma EOOD“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateikti trys prašymai suteikti leidimą naudoti 6-fitazės preparatą. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymai pateikti dėl leidimo naudoti iš Komagataella phaffii DSM 32854 gaunamos 6-fitazės preparatą kaip visų rūšių naminių paukščių, dekoratyvinių paukščių, paršelių, penimų kiaulių, paršavedžių ir retesnių rūšių penimų ar veislinių kiaulių pašarų priedą, skirtiną prie priedų kategorijos „zootechniniai priedai“ ir funkcinės grupės „virškinimo stimuliatoriai“;

                     (4)

                     Europos maisto saugos tarnyba (toliau – Tarnyba) 2020 m. gegužės 7 d. (2), 2020 m. gegužės 25 d. (3) ir 2020 m. liepos 1 d. (4) nuomonėse padarė išvadą, kad siūlomomis naudojimo sąlygomis iš Komagataella phaffii DSM 32854 gaunamos 6-fitazės preparatas nedaro nepageidaujamo poveikio visų rūšių naminių paukščių, dekoratyvinių paukščių, paršelių, penimų kiaulių, paršavedžių ir retesnių rūšių penimų ar veislinių kiaulių sveikatai, vartotojų sveikatai ar aplinkai. Ji taip pat padarė išvadą, kad priedas turėtų būti laikomas akis dirginančia ir odą bei kvėpavimo takus galinčia jautrinti medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas yra veiksmingas zootechninis priedas visų rūšių naminių paukščių, dekoratyvinių paukščių, paršelių, penimų kiaulių, paršavedžių ir retesnių rūšių penimų ar veislinių kiaulių pašarų virškinimui gerinti. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     iš Komagataella phaffii DSM 32854 gaunamos 6-fitazės preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 16 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2020;18(5): 6141.

            (3)  EFSA Journal 2020;18(6): 6161.

            (4)  EFSA Journal 2020;18(7): 6204.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai.

                        4a32

                        „Huvepharma EOOD“

                        6-fitazė (EC 3.1.3.26)

                           Priedo sudėtis

                        Iš Komagataella phaffii (DSM 32854) gaunamos 6-fitazės (EC 3.1.3.26) preparatas, kurio mažiausias aktyvumas:
                        granulių pavidalo – 5 000 FTU  (1)/g
                        5 000  FTU/g dengto pavidalo
                        5 000  FTU/g skysto pavidalo

                                    —

                                    visų rūšių naminiai paukščiai

                                    —

                                    dekoratyviniai paukščiai

                                    —

                                    paršeliai

                                    —

                                    penimos kiaulės

                                    —

                                    paršavedės

                                    —

                                    retesnių rūšių penimos arba veislinės kiaulės

                        —

                        250 FTU

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint apsaugos priemones, įskaitant kvėpavimo takų, akių ir odos apsaugos priemones.

                        2031 1 6

                           Veikliosios medžiagos apibūdinimas

                        6-fitazė (EC 3.1.3.26), gaunama fermentuojant su Komagataella phaffii DSM 32854

                           Analizės metodas
                            (2)

                        Kiekybinis fitazės aktyvumo nustatymas pašarų priede:

                                    —

                                    kolorimetrinis metodas, pagrįstas fitazės fermentine reakcija, veikiančia fitatą (VDLUFA 27.1.4)

                                    —

                                    Kiekybinis fitazės aktyvumo nustatymas premiksuose:

                                    —

                                    kolorimetrinis metodas, pagrįstas fitazės fermentine reakcija, veikiančia fitatą (VDLUFA 27.1.3)

                                    —

                                    Kiekybinis fitazės aktyvumo nustatymas pašarinėse žaliavose ir kombinuotuosiuose pašaruose:

                                    —

                                    kolorimetrinis metodas, pagrįstas fitazės fermentine reakcija, veikiančia fitatą (EN ISO 30024)

               (1)  1 FTU – tai fermento kiekis, kuris, esant 5,5 pH ir 37 °C reakcijos sąlygoms, iš natrio fitato atpalaiduoja 1 mikromolį neorganinio fosfato per minutę.

               (2)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: Tarybos įgyvendinimo reglamentas (ES) 2020/2129 2020 m. gruodžio 17 d. kuriuo įgyvendinama Reglamento (EB) Nr. 765/2006 dėl Baltarusijai taikomų ribojamųjų priemonių 8a straipsnio 1 dalis

text:
2020 12 17

                  LT

                  Europos Sąjungos oficialusis leidinys

                  LI 426/1

         TARYBOS ĮGYVENDINIMO REGLAMENTAS (ES) 2020/2129
         2020 m. gruodžio 17 d.
         kuriuo įgyvendinama Reglamento (EB) Nr. 765/2006 dėl Baltarusijai taikomų ribojamųjų priemonių 8a straipsnio 1 dalis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gegužės 18 d. Tarybos reglamentą (EB) Nr. 765/2006 dėl Baltarusijai taikomų ribojamųjų priemonių (1), ypač į jo 8a straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2006 m. gegužės 18 d. Taryba priėmė Reglamentą (EB) Nr. 765/2006 dėl Baltarusijai taikomų ribojamųjų priemonių;

                     (2)

                     2020 m. rugpjūčio 9 d. Baltarusijoje įvyko prezidento rinkimai; buvo pripažinta, kad jie neatitinka tarptautinių standartų, jų metu nepriklausomiems kandidatams buvo taikomos represijos, o po tų rinkimų susidorojama su taikiais protestuotojais. 2020 m. rugpjūčio 11 d. Sąjungos vyriausiasis įgaliotinis užsienio reikalams ir saugumo politikai paskelbė deklaraciją Sąjungos vardu, kurioje buvo pripažinta, kad rinkimai nebuvo laisvi ir sąžiningi. Taip pat buvo teigiama, kad gali būti imtasi priemonių asmenų, atsakingų už smurtą, nepagrįstus suėmimus ir rinkimų rezultatų klastojimą, atžvilgiu;

                     (3)

                     2020 m. spalio 2 d. Taryba priėmė Įgyvendinimo reglamentą (ES) 2020/1387 (2), kuriame nurodė 40 asmenų, kurie buvo nustatyti kaip atsakingi už represijas ir bauginimą, kuriuos po 2020 m. prezidento rinkimų Baltarusijoje patyrė taikūs demonstrantai, opozicijos nariai ir žurnalistai, taip pat už Centrinės rinkimų komisijos netinkamai vykdytą tų rinkimų proceso organizavimą;

                     (4)

                     2020 m. lapkričio 6 d., atsižvelgdama į padėties Baltarusijoje rimtumą, Taryba priėmė Įgyvendinimo reglamentą (ES) 2020/1648 (3), kuriuo į sąrašą įtraukė Aleksandrą Lukašenką ir 14 kitų asmenų, tarp jų jo artimos aplinkos asmenų;

                     (5)

                     2020 m. lapkričio 19 d. Taryba susitarė pradėti pasirengimą kitam sankcijų etapui, taip reaguojant į Baltarusijos valdžios institucijų brutalumą ir remiant Baltarusijos žmonių demokratines teises;

                     (6)

                     atsižvelgiant į tebesitęsiančias represijas pilietinės visuomenės atžvilgiu Baltarusijoje, 29 asmenys ir 7 subjektai turėtų būti įtraukti į fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą, pateiktą Reglamento (EB) Nr. 765/2006 I priede;

                     (7)

                     todėl Reglamento (EB) Nr. 765/2006 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 765/2006 I priedas iš dalies keičiamas taip, kaip nustatyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 17 d.

                  Tarybos vardu

                  Pirmininkė

               S. SCHULZE

            (1)  OL L 134, 2006 5 20, p. 1.

            (2)  2020 m. spalio 2 d. Tarybos įgyvendinimo reglamentas (ES) 2020/1387, kuriuo įgyvendinama Reglamento (EB) Nr. 765/2006 dėl ribojamųjų priemonių Baltarusijai 8a straipsnio 1 dalis (OL L 319 I, 2020 10 2, p. 1).

            (3)  2020 m. lapkričio 6 d. Tarybos įgyvendinimo reglamentas (ES) 2020/1648, kuriuo įgyvendinama Reglamento (EB) Nr. 765/2006 dėl ribojamųjų priemonių Baltarusijai 8a straipsnio 1 dalis (OL L 370 I, 2020 11 6, p. 1).

            PRIEDAS
            Reglamento (EB) Nr. 765/2006 I priedas iš dalies keičiamas taip:

                        1)

                        pridedama ši antraštė:
                        „2 straipsnio 1 dalyje nurodyti fiziniai ir juridiniai asmenys, subjektai ir organizacijos“;

                        2)

                        lentelės pavadinimas pakeičiamas taip:

                                    „A.

                                    2 straipsnio 1 dalyje nurodyti fiziniai asmenys“;

                        3)

                        pridedami šie fiziniai asmenys:

                                    Vardas ir pavardė
                                    Perraša iš baltarusių k.
                                    Perraša iš rusų k.

                                    Vardas ir pavardė
                                    (rašyba baltarusių k.)

                                    Vardas ir pavardė
                                    (rašyba rusų k.)

                                    Identifikuojamoji informacija

                                    Įtraukimo į sąrašą priežastys

                                    „60.

                                    Anatol Aliaksandravich SIVAK
                                    Anatoli Aleksandrovich SIVAK

                                    Анатоль Аляксандравiч СIВАК

                                    Анатолий Александрович СИВАК

                                    Ministro pirmininko pavaduotojas, buvęs Minsko vykdomojo komiteto pirmininkas
                                    Gim. data: 1962 7 19
                                    Gim. vieta: Zavoit, Narovlya (Naroulia) apskritis, Gomel/Homyel (Gomelio) regionas, buvusi SSSR (šiuo metu Baltarusija)
                                    Lytis: vyras

                                    Eidamas ankstesnes vadovaujamas Minsko vykdomojo komiteto pirmininko pareigas, jis buvo atsakingas už jo vadovaujamo valdžios aparato Minske vykdytą represijų ir bauginimo kampaniją po 2020 m. prezidento rinkimų, visų pirma už savavališkus taikių demonstrantų sulaikymus ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos. Padarė daug viešų pareiškimų, kuriuose kritikavo Baltarusijoje vykstančius taikius protestus.
                                    Šiuo metu eidamas Ministro Pirmininko pavaduotojo pareigas toliau remia A. Lukašenkos režimą.

                                    61.

                                    Ivan Mikhailavich EISMANT
                                    Ivan Mikhailavich EISMONT

                                    Iван Мiхайлавiч ЭЙСМАНТ

                                    Иван Михайлович ЭЙСМОНТ

                                    Baltarusijos valstybinės televizijos ir radijo bendrovės valdybos pirmininkas, įmonės „Belteleradio“ vadovas
                                    Gim. data: 1977 1 20
                                    Gim. vieta: Grodno/Hrodna (Gardinas), buvusi SSRS (šiuo metu Baltarusija)
                                    Lytis: vyras

                                    Šiuo metu eidamas Baltarusijos valstybinės televizijos ir radijo bendrovės vadovo pareigas, jis yra atsakingas už valstybinės propagandos platinimą viešojoje žiniasklaidoje ir nuolat remia A. Lukšenkos režimą. Tai apima žiniasklaidos kanalų naudojimą prezidento kadencijos tęstinumui remti, nepaisant suklastotų prezidento rinkimų, kurie įvyko 2020 m. rugpjūčio 9 d., ir vėlesnio ir pakartotinio susidorojimo su taikiais ir teisėtais protestais.
                                    I. Eismont padarė viešą pareiškimą, kuriame kritikavo taikius protestuotojus ir atsisakė, kad apie protestus būtų pranešta žiniasklaidoje. Jis taip pat atleido iš darbo streikuojančius įmonės „Belteleradio“ darbuotojus ir todėl yra atsakingas už žmogaus teisių pažeidimus.

                                    62.

                                    Uladzimir Stsiapanavich KARANIK
                                    Vladimir Stepanovich KARANIK

                                    Уладзiмiр Сцяпанавiч КАРАНIК

                                    Владимир Степанович КАРАНИК

                                    Grodno/Hrodna (Gardino) srities gubernatorius, buvęs sveikatos priežiūros ministras
                                    Gim. data: 1973 11 30
                                    Gim. vieta: Grodno/Hrodna (Gardinas), buvusi SSRS (šiuo metu Baltarusija)
                                    Lytis: vyras

                                    Eidamas ankstesnes sveikatos priežiūros ministro pareigas, jis buvo atsakingas už sveikatos priežiūros tarnybų naudojimą susidorojant su taikiais protestuotojais, įskaitant greitosios pagalbos automobilių naudojimą vežant protestuotojus, kuriems buvo būtina medicinos pagalba, ne į ligonines, o į izoliavimo kameras. Jis padarė daug viešų pareiškimų, kuriuose kritikavo Baltarusijoje vykstančius taikius protestus; viename iš jų apkaltino protestuotojus, kad jie esą yra apsvaigę.
                                    Šiuo metu eidamas vadovaujamas Gardino srities gubernatoriaus pareigas toliau remia A. Lukašenkos režimą.

                                    63.

                                    Natallia Ivanauna KACHANAVA
                                    Natalia Ivanovna KOCHANOVA

                                    Наталля Iванаўна КАЧАНАВА

                                    Наталья Ивановна КОЧАНОВА

                                    Baltarusijos Nacionalinio Susirinkimo tarybos pirmininkė
                                    Gim. data: 1960 9 25
                                    Gim. vieta: Polotsk (Polockas), Vitebsk/Viciebsk Oblast (Vitebsko apskritis), buvusi SSRS (šiuo metu Baltarusija)
                                    Lytis: moteris

                                    Šiuo metu eidama vadovaujamas Baltarusijos Nacionalinio Susirinkimo tarybos pirmininkės pareigas, ji yra atsakinga už paramą prezidento sprendimams vidaus politikos srityje. Ji yra atsakinga už suklastotų rinkimų, kurie įvyko 2020 m. rugpjūčio 9 d., organizavimą. Ji padarė viešų pareiškimų, kuriuose gynė brutalų saugumo aparato susidorojimą su taikiais demonstrantais.

                                    64.

                                    Pavel Mikalaevich LIOHKI
                                    Pavel Nikolaevich LIOHKI

                                    Павел Мiкалаевiч ЛЁГКI

                                    Павел Николаевич ЛЁГКИЙ

                                    Pirmasis informacijos ministro pavaduotojas
                                    Gim. data: 1972 5 30
                                    Gim. vieta: Baranavichy (Baranovičiai), buvusi SSRS (šiuo metu Baltarusija)
                                    Lytis: vyras

                                    Eidamas vadovaujamas pirmojo informacijos ministro pavaduotojo pareigas, jis yra atsakingas už represijas prieš pilietinę visuomenę, visų pirma už Informacijos ministerijos po 2020 m. prezidento rinkimų priimtą sprendimą nutraukti prieigą prie nepriklausomų žiniatinklio svetainių ir apriboti interneto prieigą Baltarusijoje, kaip represijų prieš pilietinę visuomenę, taikius demonstrantus ir žurnalistus priemonę.

                                    65.

                                    Ihar Uladzimiravich LUTSKY
                                    Igor Vladimirovich LUTSKY

                                    Iгар Уладзiмiравiч ЛУЦКI

                                    Игорь Владимирович ЛУЦКИЙ

                                    Informacijos ministras
                                    Gim. data: 1972 10 31
                                    Gim. vieta: Stolin (Stolinas), Brest Oblast (Bresto apskritis), buvusi SSRS (šiuo metu Baltarusija)
                                    Lytis: vyras

                                    Eidamas vadovaujamas informacijos ministro pareigas, jis yra atsakingas už represijas prieš pilietinę visuomenę, visų pirma už Informacijos ministerijos po 2020 m. prezidento rinkimų priimtą sprendimą nutraukti prieigą prie nepriklausomų žiniatinklio svetainių ir apriboti interneto prieigą Baltarusijoje, kaip represijų prieš pilietinę visuomenę, taikius demonstrantus ir žurnalistus priemonę.

                                    66

                                    Andrei Ivanavich SHVED
                                    Andrei Ivanovich SHVED

                                    Андрэй Iванавiч ШВЕД

                                    Андрей Иванович ШВЕД

                                    Baltarusijos generalinis prokuroras
                                    Gim. data: 1973 4 21
                                    Gim. vieta: Glushkovichi (Gluškovičiai), Gomel/Homyel Oblast (Gomelio apskritis), buvusi SSRS (šiuo metu Baltarusija)
                                    Lytis: vyras

                                    Eidamas Baltarusijos generalinio prokuroro pareigas jis yra atsakingas už tebesitęsiančias represijas pilietinės visuomenės ir demokratinės opozicijos atžvilgiu, visų pirma už baudžiamųjų bylų iškėlimą taikiems protestuotojams, opozicijos lyderiams ir žurnalistams po 2020 m. prezidento rinkimų. Be to, jis padarė viešų pareiškimų, kuriuose grasino bausmėmis „nesankcionuotų mitingų“ dalyviams.

                                    67

                                    Genadz Andreevich BOGDAN
                                    Gennady Andreievich BOGDAN

                                    Генадзь Андрэевiч БОГДАН

                                    Геннадий Андреевич БОГДАН

                                    Baltarusijos prezidento reikalų valdytojo pavaduotojas
                                    Gim. data: 1977 1 8
                                    Lytis: vyras

                                    Eidamas Baltarusijos prezidento reikalų valdytojo pavaduotojo pareigas, jis prižiūri daugelio įmonių veikimą. Jo vadovaujama įstaiga teikia finansinę, materialinę ir techninę, socialinę, namų ūkio ir medicininę paramą valstybės aparato ir Respublikinėms valdžios institucijoms. Jis yra glaudžiai susijęs su prezidentu ir toliau teikia paramą A. Lukašenkos režimui.

                                    68.

                                    Ihar Paulavich BURMISTRAU
                                    Igor Pavlovich BURMISTROV

                                    Iгар Паўлавiч БУРМIСТРАЎ

                                    Игорь Павлович БУРМИСТРОВ

                                    Administracijos personalo vadovas ir Vidaus reikalų ministerijos Vidaus kariuomenės vado pirmasis pavaduotojas
                                    Gim. data: 1968 9 30
                                    Lytis: vyras

                                    Eidamas vadovaujamas Vidaus reikalų ministerijos Vidaus kariuomenės vado pirmojo pavaduotojo pareigas, yra atsakingas už jo vadovaujamos Vidaus kariuomenės vykdomą represijų ir bauginimo kampaniją po 2020 m. prezidento rinkimų, visų pirma savavališką taikių demonstrantų sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.

                                    69.

                                    Arciom Kanstantinavich DUNKA
                                    Artem Konstantinovich DUNKO

                                    Арцём Канстанцiнавiч ДУНЬКА

                                    Артем Константинович ДУНЬКО

                                    Valstybės kontrolės komiteto Finansinių tyrimų departamento vyresnysis inspektorius specialiesiems reikalams
                                    Gim. data: 1990 6 8
                                    Lytis: vyras

                                    Eidamas vadovaujamas Valstybės kontrolės komiteto Finansinių tyrimų departamento vyresniojo inspektoriaus specialiesiems reikalams pareigas, yra atsakingas už valstybės aparato vykdomą represijų ir bauginimo kampaniją po 2020 m. prezidento rinkimų, visų pirma pradėtus tyrimus opozicijos lyderių ir aktyvistų atžvilgiu.

                                    70.

                                    Aleh Heorhievich KARAZIEI
                                    Oleg Georgevich KARAZEI

                                    Алег Георгiевiч КАРАЗЕЙ

                                    Олег Георгиевич КАРАЗЕЙ

                                    Vidaus reikalų ministerijos Viešojo saugumo policijos Viešosios tvarkos apsaugos ir profilaktikos vyriausiosios valdybos Profilaktikos valdybos viršininkas
                                    Gim. data: 1979 1 1
                                    Gim. vieta: Minsk (Minsko) apskritis, buvusi SSRS (šiuo metu Baltarusija)
                                    Lytis: vyras

                                    Eidamas vadovaujamas Vidaus reikalų ministerijos Viešojo saugumo policijos Viešosios tvarkos apsaugos ir profilaktikos vyriausiosios valdybos Profilaktikos valdybos viršininko pareigas, yra atsakingas už policijos pajėgų vykdomą represijų ir bauginimo kampaniją po 2020 m. prezidento rinkimų, kuri apima visų pirma taikių demonstrantų savavališką sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.

                                    71.

                                    Dzmitry Aliaksandravich KURYAN
                                    Dmitry Aleksandrovich KURYAN

                                    Дзмiтрый Аляксандравiч КУРЯН

                                    Дмитрий Александрович КУРЯН

                                    Policijos pulkininkas, Vyriausiosios valdybos viršininko pavaduotojas ir Viešosios tvarkos apsaugos valdybos viršininkas Vidaus reikalų ministerijoje
                                    Gim. data: 1974 10 3
                                    Lytis: vyras

                                    Eidamas vadovaujamas Vyriausiosios valdybos viršininko pavaduotojo ir Viešosios tvarkos apsaugos valdybos viršininko Vidaus reikalų ministerijoje pareigas ir būdamas policijos pulkininku, yra atsakingas už policijos pajėgų vykdomą represijų ir bauginimo kampaniją po 2020 m. prezidento rinkimų, kuri apima visų pirma taikių demonstrantų savavališką sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.

                                    72.

                                    Aliaksandr Henrykavich TURCHIN
                                    Aleksandr Henrihovich TURCHIN

                                    Аляксандр Генрыхавiч ТУРЧЫН

                                    Александр Генрихович ТУРЧИН

                                    Minsko regiono vykdomojo komiteto pirmininkas
                                    Gim. data: 1975 7 2
                                    Gim. vieta: Novogrudok (Naugardukas), Grodno/Hrodna (Gardino) sritis, buvusi SSRS (šiuo metu Baltarusija)
                                    Lytis: vyras

                                    Eidamas Minsko regiono vykdomojo komiteto pirmininko pareigas, yra atsakingas už vietos administracijos, įskaitant kelis komitetus, priežiūrą. Todėl jis teikia paramą A. Lukašenkos režimui.

                                    73.

                                    Dzmitry Mikalaevich SHUMILIN
                                    Dmitry Nikolayevich SHUMILIN

                                    Дзмiтрый Мiкалаевiч ШУМIЛIН

                                    Дмитрий Николаевич ШУМИЛИН

                                    Minsko miesto vykdomojo komiteto Vidaus reikalų vyriausiosios valdybos Masinių renginių skyriaus (pagrindinis vidaus reikalų skyrius) viršininko pavaduotojas
                                    Gim. data: 1977 7 26
                                    Lytis: vyras

                                    Eidamas Minsko miesto vykdomojo komiteto Vidaus reikalų vyriausiosios valdybos Masinių renginių skyriaus viršininko pavaduotojo pareigas, yra atsakingas už vietos aparato vykdomą represijų ir bauginimo kampaniją po 2020 m. prezidento rinkimų, kuri apima visų pirma savavališką taikių demonstrantų sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                                    Dokumentais pagrįsta, kad jis asmeniškai dalyvavo neteisėtai sulaikant taikius protestuotojus.

                                    74.

                                    Vital Ivanavich STASIUKEVICH
                                    Vitalyi Ivanovich STASIUKEVICH

                                    Вiталь Iванавiч СТАСЮКЕВIЧ

                                    Виталий Иванович СТАСЮКЕВИЧ

                                    Grodno/Hrodna (Gardino) viešojo saugumo policijos vado pavaduotojas
                                    Gim. data: 1976 3 5
                                    Gim. vieta: Grodno/Hrodna (Gardinas), buvusi SSRS (šiuo metu Baltarusija)
                                    Lytis: vyras

                                    Eidamas Grodno/Hrodna (Gardino) viešojo saugumo policijos vado pavaduotojo pareigas, yra atsakingas už jo vadovaujamų vietos policijos pajėgų vykdomą represijų ir bauginimo kampaniją po 2020 m. prezidento rinkimų, kuri apima visų pirma savavališką taikių demonstrantų sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                                    Pasak liudytojų, jis asmeniškai prižiūrėjo neteisėtą taikių protestuotojų sulaikymą.

                                    75.

                                    Siarhei Leanidavich KALINNIK
                                    Sergei Leonidovich KALINNIK

                                    Сяргей Леанiдавiч КАЛИННИК

                                    Сергей Леонидович КАЛИННИК

                                    Policijos pulkininkas, Minsko Sovetsky rajono policijos padalinio vadas
                                    Gim. data: 1979 7 23
                                    Lytis: vyras

                                    Eidamas Minsko Sovetsky rajono policijos padalinio vado pareigas, yra atsakingas už jo vadovaujamų vietos policijos pajėgų vykdomą represijų ir bauginimo kampaniją po 2020 m. prezidento rinkimų, kuri apima visų pirma savavališką taikių demonstrantų sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                                    Pasak liudytojų, jis asmeniškai prižiūrėjo neteisėtai sulaikytų protestuotojų kankinimą ir dalyvavo juos kankinant.

                                    76.

                                    Vadzim Siarhaevich PRYGARA
                                    Vadim Sergeevich PRIGARA

                                    Вадзiм Сяргеевiч ПРЫГАРА

                                    Вадим Сергеевич ПРИГАРА

                                    Policijos pulkininkas leitenantas, Molodechno (Maladečinos) rajono policijos padalinio vadovas
                                    Gim. data: 1980 10 31
                                    Lytis: vyras

                                    Eidamas Molodechno (Maladečinos) rajono policijos padalinio vadovo pareigas, yra atsakingas už jo vadovaujamų vietos policijos pajėgų vykdomą represijų ir bauginimo kampaniją po 2020 m. prezidento rinkimų, kuri apima visų pirma savavališką taikių demonstrantų sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                                    Pasak liudytojų, jis asmeniškai prižiūrėjo neteisėtai sulaikytų protestuotojų mušimą. Be to, jis žiniasklaidai pateikė daug pareiškimų, žeminančių protestuotojus.

                                    77.

                                    Viktar Ivanavich STANISLAUCHYK
                                    Viktor Ivanovich STANISLAVCHIK

                                    Вiктар Iванавiч СТАНIСЛАЎЧЫК

                                    Виктор Иванович СТАНИСЛАВЧИК

                                    Minsko Sovetsky rajono policijos padalinio vadovo pavaduotojas, Viešojo saugumo policijos vadovas
                                    Gim. data: 1971 1 27
                                    Lytis: vyras

                                    Eidamas Minsko Sovetsky rajono policijos padalinio vadovo pavaduotojo ir Viešojo saugumo policijos vadovo pareigas, yra atsakingas už jo vadovaujamų vietos policijos pajėgų vykdomą represijų ir bauginimo kampaniją po 2020 m. prezidento rinkimų, kuri apima visų pirma savavališką taikių demonstrantų sulaikymą ir netinkamą elgesį su jais, įskaitant kankinimą, taip pat žurnalistų bauginimą ir smurtą prieš juos.
                                    Pasak liudytojų, jis asmeniškai prižiūrėjo taikių protestuotojų sulaikymą ir neteisėtai sulaikytų asmenų mušimą.

                                    78.

                                    Aliaksandr Aliaksandravich PIETRASH
                                    Aleksandr Aleksandrovich PETRASH

                                    Аляксандр Аляксандравiч ПЕТРАШ

                                    Александр Александрович ПЕТРАШ

                                    Minsko Moskovski rajono teismo pirmininkas
                                    Gim. data: 1988 5 16
                                    Lytis: vyras

                                    Eidamas Minsko Moskovski rajono teismo pirmininko pareigas, yra atsakingas už daugelį politiškai motyvuotų sprendimų, nukreiptų prieš žurnalistus, opozicijos lyderius, aktyvistus ir protestuotojus. Buvo pranešama, kad jo prižiūrimuose teismo procesuose buvo pažeidžiamos gynybos teisės ir pasitikima apsimestinių liudytojų pareiškimais.
                                    Jis prisidėjo prie baudų skyrimo protestuotojams, žurnalistams ir opozicijos lyderiams ir jų sulaikymo po 2020 m. prezidento rinkimų.
                                    Todėl jis yra atsakingas už žmogaus teisių pažeidimus, kenkimą teisinei valstybei, taip pat už prisidėjimą prie represijų prieš pilietinę visuomenę ir demokratinę opoziciją.

                                    79.

                                    Andrei Aliaksandravich LAHUNOVICH
                                    Andrei Aleksandrovich LAHUNOVICH

                                    Андрэй Аляксандравiч ЛАГУНОВIЧ

                                    Андрей Александрович ЛАГУНОВИЧ

                                    Gomel/Homyel (Gomelio) Sovestsky rajono teismo teisėjas
                                    Lytis: vyras

                                    Eidamas Gomel/Homyel (Gomelio) Sovetsky rajono teismo teisėjo pareigas, yra atsakingas už daugelį politiškai motyvuotų sprendimų, nukreiptų prieš žurnalistus, aktyvistus ir protestuotojus. Buvo pranešama, kad jo prižiūrimuose teismo procesuose buvo pažeidžiamos gynybos teisės.
                                    Todėl jis yra atsakingas už žmogaus teisių pažeidimus, kenkimą teisinei valstybei, taip pat už prisidėjimą prie represijų prieš pilietinę visuomenę ir demokratinę opoziciją.

                                    80

                                    Alena Vasileuna LITVINA
                                    Elena Vasilevna LITVINA

                                    Алена Васiльеўна ЛIТВIНА

                                    Елена Васильевна ЛИТВИНА

                                    Mogilev (Mogiliavo) Leninsky rajono teismo teisėja
                                    Lytis: moteris

                                    Eidama Mogilev (Mogiliavo) Leninsky rajono teismo teisėjos pareigas, atsakinga už daugelį politiškai motyvuotų sprendimų, nukreiptų prieš žurnalistus, opozicijos lyderius, aktyvistus ir protestuotojus, visų pirma už opozicijos aktyvisto ir kandidatės prezidento rinkimuose Svetlana Tsikhanouska sutuoktinio Siarhei Tsikhanousky nuteisimą. Buvo pranešama, kad jos prižiūrimuose teismo procesuose buvo pažeidžiamos gynybos teisės.
                                    Todėl ji yra atsakinga už žmogaus teisių pažeidimus, kenkimą teisinei valstybei, taip pat už prisidėjimą prie represijų prieš pilietinę visuomenę ir demokratinę opoziciją.

                                    81.

                                    Victoria Valeryeuna SHABUNYA
                                    Victoria Valerevna SHABUNYA

                                    Вiкторыя Валер’еўна ШАБУНЯ

                                    Виктория Валерьевна ШАБУНЯ

                                    Minsko Centro rajono teismo teisėja
                                    Gim. data: 1974 2 27
                                    Lytis: moteris

                                    Eidama Minsko Centro rajono teismo teisėjos pareigas, atsakinga už daugelį politiškai motyvuotų sprendimų, nukreiptų prieš žurnalistus, opozicijos lyderius, aktyvistus ir protestuotojus, visų pirma už Koordinacinės tarybos nario ir streikų komiteto vadovo Sergei Dylevsky nuteisimą. Buvo pranešama, kad jos prižiūrimuose teismo procesuose buvo pažeidžiamos gynybos teisės.
                                    Todėl ji yra atsakinga už žmogaus teisių pažeidimus, kenkimą teisinei valstybei, taip pat už prisidėjimą prie represijų prieš pilietinę visuomenę ir demokratinę opoziciją.

                                    82.

                                    Alena Aliaksandravna ZHYVITSA
                                    Elena Aleksandrovna ZHYVITSA

                                    Алена Аляксандравна ЖЫВIЦА

                                    Елена Александровна ЖИВИЦА

                                    Minsko Oktyabrsky rajono teismo teisėja
                                    Gim. data: 1990 4 9
                                    Lytis: moteris

                                    Eidama Minsko Oktyabrsky rajono teismo teisėjos pareigas, atsakinga už daugelį politiškai motyvuotų sprendimų, nukreiptų prieš žurnalistus, opozicijos lyderius, aktyvistus ir protestuotojus. Buvo pranešama, kad jos prižiūrimuose teismo procesuose buvo pažeidžiamos gynybos teisės.
                                    Todėl ji yra atsakinga už žmogaus teisių pažeidimus, kenkimą teisinei valstybei, taip pat už prisidėjimą prie represijų prieš pilietinę visuomenę ir demokratinę opoziciją.

                                    83.

                                    Natallia Anatolievna DZIADKOVA
                                    Natalia Anatolievna DEDKOVA

                                    Наталля Анатольеўна ДЗЯДКОВА

                                    Наталья Анатольевна ДЕДКОВА

                                    Minsko Partizanski rajono teismo teisėja
                                    Gim. data: 1979 12 2
                                    Lytis: moteris

                                    Eidama Minsko Partizanski rajono teismo teisėjos pareigas, atsakinga už daugelį politiškai motyvuotų sprendimų, nukreiptų prieš žurnalistus, opozicijos lyderius, aktyvistus ir protestuotojus, visų pirma už Koordinacinės tarybos vadovės Mariya Kalesnikava nuteisimą. Buvo pranešama, kad jos prižiūrimuose teismo procesuose buvo pažeidžiamos gynybos teisės.
                                    Todėl ji yra atsakinga už žmogaus teisių pažeidimus, kenkimą teisinei valstybei, taip pat už prisidėjimą prie represijų prieš pilietinę visuomenę ir demokratinę opoziciją.

                                    84.

                                    Maryna Arkadzeuna FIODARAVA
                                    Marina Arkadievna FEDOROVA

                                    Марына Аркадзьеўна ФЁДАРАВА

                                    Марина Аркадьевна ФЕДОРОВА

                                    Minsko Sovetsky rajono teismo teisėja
                                    Gim. data: 1965 9 11
                                    Lytis: moteris

                                    Eidama Minsko Sovetsky rajono teismo teisėjos pareigas, atsakinga už daugelį politiškai motyvuotų sprendimų, nukreiptų prieš žurnalistus, opozicijos lyderius, aktyvistus ir protestuotojus. Buvo pranešama, kad jos prižiūrimuose teismo procesuose buvo pažeidžiamos kaltinamųjų teisės.
                                    Todėl ji yra atsakinga už žmogaus teisių pažeidimus, kenkimą teisinei valstybei, taip pat už prisidėjimą prie represijų prieš pilietinę visuomenę ir demokratinę opoziciją.

                                    85.

                                    Yulia Chaslavauna HUSTYR
                                    Yulia Cheslavovna HUSTYR

                                    Юлiя Чаславаўна ГУСТЫР

                                    Юлия Чеславовна ГУСТЫР

                                    Minsko Centro rajono teismo teisėja
                                    Gim. data: 1984 1 14
                                    Lytis: moteris

                                    Eidama Minsko Centro rajono teismo teisėjos pareigas, atsakinga už daugelį politiškai motyvuotų sprendimų, nukreiptų prieš žurnalistus, opozicijos lyderius, aktyvistus ir protestuotojus, visų pirma už opozicijos kandidato prezidento rinkimuose Viktar Babarika nuteisimą. Buvo pranešama, kad jos prižiūrimuose teismo procesuose buvo pažeidžiamos gynybos teisės.
                                    Todėl ji yra atsakinga už žmogaus teisių pažeidimus, kenkimą teisinei valstybei, taip pat už prisidėjimą prie represijų prieš pilietinę visuomenę ir demokratinę opoziciją.

                                    86.

                                    Alena Tsimafeeuna NYAKRASAVA
                                    Elena Timofeevna NEKRASOVA

                                    Алена Цiмафееўна НЯКРАСАВА

                                    Елена Тимофеевна НЕКРАСОВА

                                    Minsko Zavodsky rajono teismo teisėja
                                    Gim. data: 1974 11 26
                                    Lytis: moteris

                                    Eidama Minsko Zavodsky rajono teismo teisėjos pareigas, atsakinga už daugelį politiškai motyvuotų sprendimų, nukreiptų prieš žurnalistus, opozicijos lyderius, aktyvistus ir protestuotojus. Buvo pranešama, kad jos prižiūrimuose teismo procesuose buvo pažeidžiamos gynybos teisės.
                                    Todėl ji yra atsakinga už žmogaus teisių pažeidimus, kenkimą teisinei valstybei, taip pat už prisidėjimą prie represijų prieš pilietinę visuomenę ir demokratinę opoziciją.

                                    87.

                                    Aliaksandr Vasilevich SHAKUTSIN
                                    Aleksandr Vasilevich SHAKUTIN

                                    Аляксандр Васiльевiч ШАКУЦIН

                                    Александр Васильевич ШАКУТИН

                                    Verslininkas, holdingo „Amhodor“ savininkas
                                    Gim. data: 1959 1 12
                                    Gim. vieta: Bolshoe Babino, Orsha Rayon (Oršos rajonas), Vitebsk/Viciebsk (Vitebsko) apskritis, buvusi SSRS (šiuo metu Baltarusija)
                                    Lytis: vyras

                                    Jis yra vienas iš pagrindinių Baltarusijoje veiklą vykdančių verslininkų ir turi verslo interesų statybos, mašinų gamybos, žemės ūkio ir kituose sektoriuose.
                                    Pranešama, kad jis yra vienas iš asmenų, turėjusių daugiausiai naudos iš privatizavimo procesų, vykusių A. Lukašenkai einant prezidento pareigas. Jis taip pat yra A. Lukašenkai palankios visuomeninės asociacijos „Belaya Rus“ prezidiumo ir Baltarusijos Respublikos verslumo plėtojimo tarybos narys.
                                    Pats jis iš A. Lukašenkos režimo gauna naudos ir jį remia.
                                    2020 m. liepos mėn. jis viešai pareiškė smerkiąs opozicijos protestus Baltarusijoje ir taip prisidėjo prie pilietinės visuomenės ir demokratinės opozicijos represijų.

                                    88.

                                    Mikalai Mikalaevich VARABEI/VERABEI
                                    Nikolay Nikolaevich VOROBEY

                                    Мiкалай Мiкалаевiч ВАРАБЕЙ/ВЕРАБЕЙ

                                    Николай Николаевич ВОРОБЕЙ

                                    Verslininkas, „Bremino Group“ bendrasavininkis
                                    Gim. data: 1963 5 4
                                    Gim. vieta: Ukrainos SSR, (šiuo metu Ukraina)
                                    Lytis: vyras

                                    Jis yra vienas iš pagrindinių Baltarusijoje veiklą vykdančių verslininkų ir turi verslo interesų naftos, anglių tranzito, bankininkystės ir kituose sektoriuose.
                                    Jis yra „Bremino Group“ – bendrovės, kuri naudojosi mokesčių lengvatomis ir kitų formų Baltarusijos administracijos teikiama parama, – bendrasavininkis.
                                    Pats jis iš A. Lukašenkos režimo gauna naudos ir jį remia.“;

                        4)

                        pridedama ši antraštė ir lentelė:

                                    „B.

                                    2 straipsnio 1 dalyje nurodyti juridiniai asmenys, subjektai ir organizacijos

                                                Pavadinimas
                                                Perraša iš baltarusių k.
                                                Perraša iš rusų k.

                                                Pavadinimas
                                                (rašyba baltarusių k.)
                                                (rašyba rusų k.)

                                                Identifikuojamoji informacija

                                                Įtraukimo į sąrašą priežastys

                                                Įtraukimo į sąrašą data

                                                1.

                                                Beltechexport

                                                ЗАО ’Белтехэкспорт’

                                                Adresas: Nezavisimosti ave. 86-B, Minskas 220012, Baltarusija
                                                Tel.: +375 17 358 83 83; +375 17 373 80 12
                                                Interneto svetainė: https://bte.by/
                                                El. paštas: mail@bte.by

                                                „Beltechexport“ yra privatus subjektas, eksportuojantis Baltarusijos valstybės valdomų bendrovių pagamintus ginklus ir karinę įrangą į Afrikos, Pietų Amerikos, Azijos ir Artimųjų Rytų šalis. „Beltechexport“ yra glaudžiai susijusi su Baltarusijos gynybos ministerija.
                                                Pati „Beltechexport“ iš A. Lukašenkos režimo gauna naudos ir jį remia, pati būdama naudinga prezidento administracijai.

                                                2020 12 17

                                                2.

                                                Dana Holdings/Dana Astra

                                                Дана Холдингз/Дана Астра

                                                Adresas: P. Mstislavtsa 9 (1st floor), Minskas 220114, Baltarusija
                                                Registracijos numeris: Dana Astra: 191295361
                                                Interneto svetainė: https://dana-holdings.com/
                                                El. paštas: PR@bir.by
                                                Tel.: +375 17 269 32 90; +375 17 393 94 6

                                                „Dana Holdings/Dana Astra“ yra viena pagrindinių nekilnojamojo turto vystytojų ir statytojų Baltarusijoje. Bendrovei buvo suteikti žemės sklypai kelių didelių gyvenamųjų kompleksų ir verslo centrų statybai.
                                                „Dana Holdings/Dana Astra“ savininkai palaiko artimus ryšius su Aleksandru Lukašenka. Prezidento marti Liliya Lukashenka bendrovėje užima aukštas pareigas.
                                                Pati „Dana Holdings/Dana Astra“ iš A. Lukašenkos režimo gauna naudos ir jį remia.

                                                2020 12 17

                                                3.

                                                GHU – prezidento administracijos Vyriausioji ūkio valdyba

                                                ГХУ - Государственное учреждение ’Главное хозяйственное управление’ Управления делами Президента Республики Беларусь

                                                Adresas: Miasnikova str. 37, Minskas 220010, Baltarusija
                                                Tel.: +375 17 222 33 13
                                                Interneto svetainė: http://ghu.by
                                                El. pašto adresas: ghu@ghu.by

                                                GHU yra didžiausia negyvenamojo nekilnojamojo turto rinkos veikėja Baltarusijoje ir kontroliuoja daug bendrovių.
                                                Aleksandras Lukašenka GHU vadovo Victor Sheiman paprašė stebėti 2020 m. prezidento rinkimų saugumą.
                                                Pati GHU iš A. Lukašenkos režimo gauna naudos ir jį remia.

                                                2020 12 17

                                                4.

                                                JSC Synesis

                                                ООО „Синезис“

                                                Adresas: Platonova 20B, Minskas 220005, Baltarusija; Mantulinskaya 24, Maskva 123100, Rusija
                                                Registracijos numeris (УНН/ИНН): 190950894 (Baltarusija); 7704734000/770301001 (Rusija)
                                                Interneto svetainės: https://synesis.partners; https://synesis-group.com/
                                                Tel.: +375 17 240 36 50

                                                „JSC Synesis“ užtikrina Baltarusijos institucijoms sekimo platformą, kuri gali atlikti paieškas pagal vaizdo įrašus, atlikti jų analizes ir pasitelkti veido atpažinimo programinę įrangą, todėl bendrovė yra atsakinga už Baltarusijos valstybės aparato vykdomas pilietinės visuomenės ir demokratinės opozicijos represijas.
                                                „Synesis“ darbuotojams draudžiama bendrauti baltarusiškai, todėl bendrovė atsakinga už darbuotojų teisių pažeidimus.
                                                Baltarusijos valstybės saugumo komitetas (KGB) ir Vidaus reikalų ministerija yra nurodytos kaip „Synesis“ sukurtos sistemos naudotojos. Todėl bendrovė iš A. Lukašenkos režimo gauna naudos ir jį remia.
                                                „Synesis“ vykdomasis direktorius Alexander Shatrov viešai kritikavo protestuotojus prieš A. Lukašenkos režimą ir teigė, kad demokratijos trūkumas Baltarusijoje yra nereikšmingo masto.

                                                2020 12 17

                                                5.

                                                AGAT Electromechanical Plant OJSC

                                                OAO ’АГАТ-электромеханический завод’

                                                Adresas:, Nezavisimosti ave. 115, Minskas 220114, Baltarusija
                                                Tel.: +375 17 272 01 32; + 375 17 570 41 45
                                                El. pašto adresas: marketing@agat-emz.by
                                                Interneto svetainė: https://agat-emz.by/

                                                „AGAT Electromechanical Plant OJSC“ yra Baltarusijos Respublikos valstybinio karo pramonės komiteto (dar žinomo kaip SAMI, angl. State Military Industrial Committee) dalis; ji yra atsakinga už valstybės karo technikos politikos įgyvendinimą ir yra pavaldi Baltarusijos ministrų tarybai ir prezidentui. Pati „AGAT electromechanical Plant OJSC“ iš A. Lukašenkos režimo gauna naudos ir jį remia.
                                                Bendrovė gamina protestams suvaldyti skirtą užtvaros sistemą „Rubezh“, kuri buvo naudojama prieš taikias demonstracijas, vykusias po 2020 m. rugpjūčio 9 d. įvykusių prezidento rinkimų, todėl bendrovė yra atsakinga už represijas prieš pilietinę visuomenę ir demokratinę opoziciją.

                                                2020 12 17

                                                6.

                                                140 Repair Plant

                                                OAO ’140 ремонтный завод’

                                                Adresas: L. Chalovskoy str. 19, Borisov, Baltarusija
                                                Tel.: +375 17 776 20 32; +375 17 776 54 79
                                                El. paštas: info@140zavod.org
                                                Interneto svetainė: https://140zavod.org

                                                „140 Repair Plant“ yra Baltarusijos Respublikos valstybinio karo pramonės komiteto (dar žinomo kaip SAMI, angl. State Military Industrial Committee) dalis; ji yra atsakinga už valstybės karo technikos politikos įgyvendinimą ir yra pavaldi Baltarusijos ministrų tarybai ir prezidentui. Pati „140 Repair Plant“ iš A. Lukašenkos režimo gauna naudos ir jį remia.
                                                Bendrovė gamina transportavimui skirtas ir šarvuotąsias transporto priemones, kurios buvo naudojamos prieš taikias demonstracijas, vykusias po 2020 m. rugpjūčio 9 d. įvykusių prezidento rinkimų, todėl bendrovė yra atsakinga už represijas prieš pilietinę visuomenę ir demokratinę opoziciją.

                                                2020 12 17

                                                7.

                                                OJSC MZKT/MWPT (dar žinoma kaip VOLAT)

                                                OAO „МЗКТ“ - Минский завод колёсных тягачей

                                                Adresas: Partizanski ave 150, Minskas 220021, Baltarusija
                                                Tel.: +375 17 330 17 09
                                                Fax: +375 17 291 31 92
                                                El. paštas: link@mzkt.by
                                                Interneto svetainė: www.mzkt.by

                                                OJSC MZKT (dar žinoma kaip VOLAT) yra Baltarusijos Respublikos valstybinio karo pramonės komiteto (dar žinomo kaip SAMI, angl. State Military Industrial Committee) dalis; ji yra atsakinga už valstybės karo technikos politikos įgyvendinimą ir yra pavaldi Baltarusijos ministrų tarybai ir prezidentui. Pati OJSC MZKT (dar žinoma kaip VOLAT) iš A. Lukašenkos režimo gauna naudos ir jį remia.
                                                OJSC MZKT darbuotojai, protestavę Aleksandro Lukašenkos vizito į gamyklą metu ir pradėję streiką po 2020 m. Baltarusijos prezidento rinkimų, buvo atleisti, todėl bendrovė yra atsakinga už žmogaus teisių pažeidimus.

                                                2020 12 17“


title: Komisijos įgyvendinimo reglamentas (ES) 2020/2157 2020 m. gruodžio 14 d. kuriuo patvirtinami saugomos kilmės vietos nuorodos arba saugomos geografinės nuorodos specifikacijos Sąjungos lygmens pakeitimai („Montello-Colli Asolani“ (SKVN))

text:
2020 12 21

                  LT

                  Europos Sąjungos oficialusis leidinys

                  L 431/30

         KOMISIJOS ĮGYVENDINIMO REGLAMENTAS (ES) 2020/2157
         2020 m. gruodžio 14 d.
         kuriuo patvirtinami saugomos kilmės vietos nuorodos arba saugomos geografinės nuorodos specifikacijos Sąjungos lygmens pakeitimai („Montello-Colli Asolani“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. spalio 17 d. Komisijos deleguotojo reglamento (ES) 2019/33, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl vyno sektoriaus kilmės vietos nuorodų, geografinių nuorodų ir tradicinių terminų apsaugos paraiškų, prieštaravimo procedūros, vartojimo apribojimų, produkto specifikacijų keitimo, apsaugos panaikinimo, ženklinimo ir pateikimo (1), ypač į jo 15 straipsnio 2 dalį,
         kadangi:

                     (1)

                     Komisija išnagrinėjo Italijos pagal Europos Parlamento ir Tarybos reglamento (ES) Nr. 1308/2013 (2) 105 straipsnį kartu su Deleguotojo reglamento (ES) 2019/33 15 straipsniu pateiktą saugomos kilmės vietos nuorodos „Montello-Colli Asolani“ specifikacijos Sąjungos lygmens pakeitimų patvirtinimo paraišką. Pakeitimuose numatytas pavadinimo „Montello-Colli Asolani“ pakeitimas į „Asolo Montello“ / „Montello Asolo“;

                     (2)

                     produkto specifikacijos Sąjungos lygmens pakeitimų patvirtinimo paraišką Komisija paskelbė Europos Sąjungos oficialiajame leidinyje (3), kaip reikalaujama Reglamento (ES) Nr. 1308/2013 97 straipsnio 3 dalyje;

                     (3)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (4)

                     todėl produkto specifikacijos Sąjungos lygmens pakeitimai turėtų būti patvirtinti pagal Reglamento (ES) Nr. 1308/2013 99 straipsnį kartu su Deleguotojo reglamento (ES) 2019/33 15 straipsnio 2 dalimi,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbti pavadinimo „Montello-Colli Asolani“ (SKVN) specifikacijos pakeitimai yra patvirtinami.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 14 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 9, 2019 1 11, p. 2.

            (2)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

            (3)  OL C 325, 2020 10 2, p. 28.


title: Komisijos įgyvendinimo reglamentas (ES) 2020/2162 2020 m. gruodžio 18 d. kuriuo inicijuojamas tyrimas dėl galimo antidempingo priemonių, nustatytų Įgyvendinimo reglamentu (ES) 2015/2384 ir Įgyvendinimo reglamentu (ES) 2017/271 tam tikrai importuojamai Kinijos Liaudies Respublikos kilmės aliuminio folijai, vengimo importuojant tam tikrą iš Tailando siunčiamą aliuminio foliją, deklaruojamą arba nedeklaruojamą kaip Tailando kilmės, ir įpareigojama tokius importuojamus produktus registruoti

text:
2020 12 21

                  LT

                  Europos Sąjungos oficialusis leidinys

                  L 431/48

         KOMISIJOS ĮGYVENDINIMO REGLAMENTAS (ES) 2020/2162
         2020 m. gruodžio 18 d.
         kuriuo inicijuojamas tyrimas dėl galimo antidempingo priemonių, nustatytų Įgyvendinimo reglamentu (ES) 2015/2384 ir Įgyvendinimo reglamentu (ES) 2017/271 tam tikrai importuojamai Kinijos Liaudies Respublikos kilmės aliuminio folijai, vengimo importuojant tam tikrą iš Tailando siunčiamą aliuminio foliją, deklaruojamą arba nedeklaruojamą kaip Tailando kilmės, ir įpareigojama tokius importuojamus produktus registruoti
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 13 straipsnio 3 dalį ir 14 straipsnio 5 dalį,
         informavusi valstybes nares,
         kadangi:
         A.   PRAŠYMAS

                     (1)

                     Europos Komisija (toliau – Komisija) gavo pagal pagrindinio reglamento 13 straipsnio 3 dalį ir 14 straipsnio 5 dalį pateiktą prašymą ištirti galimą antidempingo priemonių, nustatytų importuojamai tam tikrai Kinijos Liaudies Respublikos kilmės aliuminio folijai, vengimą ir įpareigoti registruoti importuojamą tam tikrą iš Tailando siunčiamą aliuminio foliją, deklaruojamą arba nedeklaruojamą kaip Tailando kilmės.

                     (2)

                     Prašymas pateiktas 2020 m. lapkričio 9 d. Pareiškėjas prašė neatskleisti jo tapatybės ir savo prašymą tinkamai pagrindė. Komisija mano esant pakankamai priežasčių neatskleisti pareiškėjo tapatybės.

               B.   PRODUKTAS

                     (3)

                     Su galimu priemonių vengimu susijęs produktas – Kinijos Liaudies Respublikos kilmės aliuminio folija, kurios storis ne mažesnis kaip 0,008 mm, bet ne didesnis kaip 0,018 mm, be pagrindo, valcuota, bet toliau neapdorota, suvyniota į ritinius, kurių plotis ne didesnis kaip 650 mm, o svoris didesnis kaip 10 kg, kurios KN kodas Komisijos įgyvendinimo reglamento (ES) 2015/2384 (2) įsigaliojimo dieną – ex 7607 11 19 (TARIC kodas 7607111910), aliuminio folija, kurios storis ne mažesnis kaip 0,007 mm, bet mažesnis kaip 0,008 mm, suvyniota į bet kokio pločio ritinius, atkaitinta arba neatkaitinta, kurios KN kodas Komisijos įgyvedinimo reglamento (ES) 2017/271 (3) įsigaliojimo dieną – ex 7607 11 19 (TARIC kodas 7607111930), aliuminio folija, kurios storis ne mažesnis kaip 0,008 mm, bet ne didesnis kaip 0,018 mm, suvyniota į ritinius, kurių plotis didesnis kaip 650 mm, atkaitinta arba neatkaitinta, kurios KN kodas Įgyvendinimo reglamento (ES) 2017/271 įsigaliojimo dieną – ex 7607 11 19 (TARIC kodas 7607111940), aliuminio folija, kurios storis didesnis kaip 0,018 mm, bet mažesnis kaip 0,021 mm, suvyniota į bet kokio pločio ritinius, atkaitinta arba neatkaitinta, kurios KN kodas Reglamento (ES) 2017/271 įsigaliojimo dieną buvo ex 7607 11 19 (TARIC kodas 7607111950) ir aliuminio folija, kurios storis ne mažesnis kaip 0,021 mm, bet ne didesnis kaip 0,045 mm, bent dviejų sluoksnių, suvyniota į bet kokio pločio ritinius, atkaitinta arba neatkaitinta, kurios KN kodas Įgyvendinimo reglamento (ES) 2017/271 įsigaliojimo dieną buvo ex 7607 11 90 (TARIC kodai 7607119045 ir 7607119080) (toliau – nagrinėjamasis produktas). Šiam produktui taikomos šiuo metu galiojančios priemonės.

                     (4)

                     Tiriamasis produktas yra toks pat kaip aprašytas pirmesnėje konstatuojamojoje dalyje, tačiau siunčiamas iš Tailando ir deklaruojamas arba nedeklaruojamas kaip Tailando kilmės; jo KN kodai šiuo metu yra ex 7607 11 19 (TARIC kodai 7607111910, 7607111930, 7607111940, 7607111950) ir ex 7607 11 90 (TARIC kodai 7607119044, 7607119046, 7607119071, 7607119072) (papildomas TARIC kodas C601) (toliau – tiriamasis produktas).

               C.   GALIOJANČIOS PRIEMONĖS

                     (5)

                     Šiuo metu galiojančios priemonės, kurių, kaip įtariama, vengiama, yra antidempingo priemonės, nustatytos Įgyvendinimo reglamentu (ES) 2015/2384, kurių taikymas išplėstas Įgyvendinimo reglamentu (ES) 2017/271 su paskutiniais pakeitimais, padarytais Įgyvendinimo reglamentu (ES) 2017/2213 (toliau – galiojančios priemonės).

               D.   PAGRINDAS

                     (6)

                     Prašyme pateikiama pakankamai įrodymų, kad importuojant tiriamąjį produktą vengiama nagrinėjamajam produktui nustatytų galiojančių antidempingo priemonių.

                     (7)

                     Prašyme pateikti šie įrodymai.

                     (8)

                     Nustačius priemones nagrinėjamajam produktui pasikeitė su eksportu iš Kinijos Liaudies Respublikos ir Tailando į Sąjungą susijusios prekybos pobūdis.

                     (9)

                     Panašu, kad prekybos pobūdis pasikeitė dėl to, kad nagrinėjamasis produktas į Sąjungą siunčiamas per Tailandą, atlikus surinkimo operacijas Tailande. Iš įrodymų matyti, kad tokios surinkimo operacijos yra priemonių vengimas, nes šios operacijos prasidėjo ar gerokai padidėjo nuo antidempingo tyrimo inicijavimo arba prieš pat jo pradžią. Be to, dalys iš Kinijos Liaudies Respublikos, naudojamos per šias surinkimo operacijas, sudaro daugiau kaip 60 % visos surenkamo produkto vertės, o surinkimo operacijų pridėtinė vertė yra mažesnė nei 25 % gamybos sąnaudų.

                     (10)

                     Iš įrodymų taip pat matyti, kad dėl pirmiau aprašytos veiklos nagrinėjamajam produktui nustatytų galiojančių antidempingo priemonių taisomasis poveikis mažinamas ir kiekio, ir kainų požiūriu. Panašu, kad į ES rinką importuotas didelis tiriamojo produkto kiekis. Be to, yra pakankamai įrodymų, kad tiriamasis produktas importuojamas žalingomis kainomis.

                     (11)

                     Galiausiai yra įrodymų, kad, palyginti su pirmiau nustatyta nagrinėjamojo produkto normaliąja verte, vykdomas tiriamojo produkto kainų dempingas.

                     (12)

                     Jei tyrimo metu būtų nustatyta kita nei pirmiau minėta vengimo veikla, kuriai taikomas pagrindinio reglamento 13 straipsnis, tokia veikla taip pat gali būti tiriama.

               E.   PROCEDŪRA

                     (13)

                     Atsižvelgdama į tai, kas išdėstyta pirmiau, Komisija priėjo prie išvados, jog esama pakankamai įrodymų tyrimo inicijavimui pagal pagrindinio reglamento 13 straipsnio 3 dalį pagrįsti ir nustatyti reikalavimą importuojamą tiriamąjį produktą registruoti pagal pagrindinio reglamento 14 straipsnio 5 dalį.

                     (14)

                     Kad būtų gauta informacija, reikalinga šiam tyrimui, visos suinteresuotosios šalys turėtų nedelsdamos, bet ne vėliau kaip per šio reglamento 3 straipsnio 2 dalyje nustatytą terminą, kreiptis į Komisiją. Šio reglamento 3 straipsnio 2 dalyje nustatytas terminas taikomas visoms suinteresuotosioms šalims. Prireikus taip pat gali būti prašoma, kad informacijos pateiktų Sąjungos pramonė.

                     (15)

                     Tailando ir Kinijos Liaudies Respublikos valdžios institucijoms bus pranešta apie tyrimo inicijavimą.

               a)   Informacijos rinkimas ir suinteresuotųjų šalių išklausymas

                     (16)

                     Visos suinteresuotosios šalys, įskaitant Sąjungos pramonę, importuotojus ir visas atitinkamas asociacijas, raginamos iki 3 straipsnio 2 dalyje nuodyto termino raštu pareikšti savo nuomonę ir pateikti patvirtinamuosius dokumentus. Be to, Komisija gali išklausyti suinteresuotąsias šalis, jei jos raštu pateikia prašymą ir nurodo svarbias priežastis, dėl kurių jas reikėtų išklausyti.

               b)   Prašymai taikyti išimtis

                     (17)

                     Remiantis pagrindinio reglamento 13 straipsnio 4 dalimi importuojamam tiriamajam produktui gali būti netaikomos priemonės, jeigu importas nelaikomas priemonių vengimu.

                     (18)

                     Kadangi priemonių galimai vengiama ne Sąjungoje, atleidimas pagal pagrindinio reglamento 13 straipsnio 4 dalį gali būti suteikiamas tiems Tailando tiriamojo produkto gamintojams, kurie gali įrodyti neužsiimantys vengimo praktika, kaip apibrėžta pagrindinio reglamento 13 straipsnio 1 ir 2 dalyse. Gamintojai, pageidaujantys, kad jiems būtų suteiktas atleidimas, turėtų pranešti apie save per šio reglamento 3 straipsnio 1 dalyje nustatytą terminą. Kinijos Liaudies Respublikos eksportuojantiems gamintojams skirto klausimyno, Tailando eksportuojantiems gamintojams skirto prašymo netaikyti priemonių formos klausimyno ir ES importuotojams skirtų klausimynų kopijos pateikiamos suinteresuotosioms šalims susipažinti skirtoje byloje ir Prekybos GD svetainėje https://trade.ec.europa.eu/tdi/case_details.cfm?id=2502. Užpildyti klausimynai turi būti pateikti per šio reglamento 3 straipsnio 2 dalyje nurodytą laikotarpį.

               F.   REGISTRACIJA

                     (19)

                     Jeigu atlikus tyrimą būtų nustatytas vengimas, remiantis pagrindinio reglamento 14 straipsnio 5 dalimi, importuojamam tiriamajam produktui taikomas registracijos reikalavimas siekiant užtikrinti, kad nuo tokio importuojamo produkto registracijos dienos galėtų būti taikomi reikiamo dydžio antidempingo muitai, neviršijant muito kitiems eksportuotojams, kuris nustatytas Įgyvendinimo reglamentu (ES) 2015/2384 ir kurio taikymas išplėstas Įgyvendinimo reglamentu (ES) 2017/271 su paskutiniais pakeitimais, padarytais Įgyvendinimo reglamentu (ES) 2017/2213.

               G.   TERMINAI

                     (20)

                     Tinkamo administravimo tikslais reikėtų nustatyti terminą, iki kurio:

                                 —

                                 suinteresuotosios šalys gali pranešti apie save Komisijai, pateikti užpildytus klausimynus, pareikšti raštu savo nuomonę ir pateikti kitą informaciją, į kurią reikia atsižvelgti atliekant tyrimą;

                                 —

                                 Tailando gamintojai gali prašyti atleisti nuo reikalavimo registruoti importuojamus produktus arba nuo priemonių,

                                 —

                                 suinteresuotosios šalys gali raštu pateikti prašymą Komisijai jas išklausyti.

                     (21)

                     Atkreipiamas dėmesys į tai, kad pagrindiniame reglamente išdėstytų procesinių teisių įgyvendinimas priklauso nuo to, ar per šio reglamento 3 straipsnyje nustatytą terminą šalys pranešė apie save.

               H.   NEBENDRADARBIAVIMAS

                     (22)

                     Jei suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio reglamento 18 straipsnį išvados (teigiamos arba neigiamos) gali būti daromos remiantis turimais faktais.

                     (23)

                     Nustačius, kad suinteresuotoji šalis pateikė melagingą ar klaidinančią informaciją, į ją neatsižvelgiama ir pagal pagrindinio reglamento 18 straipsnį gali būti remiamasi turimais faktais.

                     (24)

                     Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio reglamento 18 straipsnį, rezultatas gali būti mažiau palankus suinteresuotajai šaliai nei bendradarbiavimo atveju.

               I.   TYRIMO TVARKARAŠTIS

                     (25)

                     Laikantis pagrindinio reglamento 13 straipsnio 3 dalies, tyrimas bus baigtas per devynis mėnesius nuo šio reglamento įsigaliojimo dienos.

               J.   ASMENS DUOMENŲ TVARKYMAS

                     (26)

                     Pažymima, kad visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (ES) 2018/1725 (4).

                     (27)

                     Pranešimą apie duomenų apsaugą, kuriuo visi asmenys informuojami apie asmens duomenų tvarkymą vykdant Komisijos prekybos apsaugos veiklą, galima rasti Prekybos GD svetainėje http://ec.europa.eu/trade/policy/accessing-markets/trade-defence/.

               K.   BYLAS NAGRINĖJANTIS PAREIGŪNAS

                     (28)

                     Suinteresuotosios šalys gali prašyti, kad nagrinėjant bylą dalyvautų prekybos bylas nagrinėjantis pareigūnas. Bylas nagrinėjantis pareigūnas tikrina prašymus susipažinti su byla, ginčus dėl dokumentų konfidencialumo, prašymus pratęsti terminą ir visus kitus prašymus, susijusius su suinteresuotųjų šalių ir trečiųjų šalių teisėmis į gynybą, kurie gali būti pateikti tyrimo metu.

                     (29)

                     Bylas nagrinėjantis pareigūnas gali surengti klausymą ir veikti kaip suinteresuotosios (-ųjų) šalies (-ių) ir Komisijos tarnybų tarpininkas, kad būtų visapusiškai užtikrintos suinteresuotųjų šalių teisės į gynybą. Prašymai išklausyti dalyvaujant bylas nagrinėjančiam pareigūnui turėtų būti teikiami raštu, o juose nurodomos prašymo priežastys. Bylas nagrinėjantis pareigūnas išnagrinės prašymo priežastis. Šie klausymai turėtų vykti tik tuo atveju, jei klausimai per tinkamą laiką nebuvo išspręsti su Komisijos tarnybomis.

                     (30)

                     Visi prašymai turi būti pateikti tinkamu laiku, kad nebūtų sutrukdyta sklandžiai vykdyti tyrimus. Todėl suinteresuotosios šalys gali prašyti, kad nagrinėjant bylą dalyvautų bylas nagrinėjantis pareigūnas kuo greičiau po tokio įvykio, dėl kurio toks dalyvavimas yra pagrįstas. Iš esmės šio reglamento 3 straipsnio 3 dalyje nustatytas prašymų išklausyti dalyvaujant Komisijos tarnyboms tvarkaraštis taikomas mutatis mutandis prašymams išklausyti dalyvaujant bylas nagrinėjančiam pareigūnui. Jeigu prašymai išklausyti pateikiami nesilaikant atitinkamo tvarkaraščio, bylas nagrinėjantis pareigūnas taip pat išnagrinės tokių pavėluotai pateiktų prašymų priežastis, iškeltų klausimų pobūdį ir šių klausimų poveikį teisėms į gynybą, tinkamai atsižvelgdamas į poreikį užtikrinti gerą administravimą ir laiku baigti tyrimą.

                     (31)

                     Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos GD svetainėje http://ec.europa.eu/trade/trade-policy-and-you/contacts/hearing-officer/.

               PRIĖMĖ ŠĮ REGLAMENTĄ:

            1 straipsnis
            Pagal Reglamento (ES) 2016/1036 13 straipsnio 3 dalį inicijuojamas tyrimas siekiant nustatyti, ar importuojant aliuminio foliją, kurios storis ne mažesnis kaip 0,008 mm, bet ne didesnis kaip 0,018 mm, be pagrindo, valcuotą, bet toliau neapdorotą, suvyniotą į ritinius, kurių plotis ne didesnis kaip 650 mm, o svoris didesnis kaip 10 kg, aliuminio foliją, kurios storis ne mažesnis kaip 0,007 mm, bet mažesnis kaip 0,008 mm, suvyniotą į bet kokio pločio ritinius, atkaitintą arba neatkaitintą, aliuminio foliją, kurios storis ne mažesnis kaip 0,008 mm, bet ne didesnis kaip 0,018 mm, suvyniotą į ritinius, kurių plotis didesnis kaip 650 mm, atkaitintą arba neatkaitintą, aliuminio foliją, kurios storis didesnis kaip 0,018 mm, bet mažesnis kaip 0,021 mm, suvyniotą į bet kokio pločio ritinius, atkaitintą arba neatkaitintą, kurios KN kodas šiuo metu yra ex 7607 11 19 (TARIC kodai 7607111910, 7607111930, 7607111940, 7607111950), ir (arba) aliuminio foliją, kurios storis ne mažesnis kaip 0,021 mm, bet ne didesnis kaip 0,045 mm, bent dviejų sluoksnių, suvyniotą į bet kokio pločio ritinius, atkaitintą arba neatkaitintą, kurios KN kodas šiuo metu yra ex 7607 11 90 (TARIC kodai 7607119044, 7607119046, 7607119071, 7607119072), siunčiamą iš Tailando, deklaruojamą arba nedeklaruojamą kaip Tailando kilmės (papildomas TARIC kodas C601), vengiama priemonių, kurios nustatytos Įgyvendinimo reglamentu (ES) 2015/2384 ir kurių taikymas išplėstas Įgyvendinimo reglamentu (ES) 2017/271 su pakeitimais, padarytais Įgyvendinimo reglamentu (ES) 2017/2213.

            2 straipsnis

               1.   Vadovaudamosi Reglamento (ES) 2016/1036 13 straipsnio 3 dalimi ir 14 straipsnio 5 dalimi valstybių narių muitinės imasi reikiamų veiksmų, kad būtų registruojami šio reglamento 1 straipsnyje nurodyti importuojami produktai.

               2.   Registracija baigiama po devynių mėnesių nuo šio reglamento įsigaliojimo dienos.

               3.   Komisija gali nurodyti muitinėms neberegistruoti importuojamų produktų, kuriuos pagamino eksportuotojai ir (arba) gamintojai, pateikę prašymą atleisti juos nuo registracijos reikalavimo ir, kaip nustatyta, atitinkantys atleidimo sąlygas.

            3 straipsnis

               1.   Suinteresuotosios šalys privalo pranešti apie save Komisijai per 15 dienų nuo šio reglamento įsigaliojimo dienos.

               2.   Jei suinteresuotosios šalys nori, kad tyrimo metu būtų atsižvelgta į jų pastabas, jos privalo raštu pareikšti savo nuomonę ir pateikti klausimyno atsakymus, jei prašoma atleisti nuo importo registracijos arba nuo priemonių, arba kitą informaciją per 37 dienas nuo šio reglamento paskelbimo Europos Sąjungos oficialiajame leidinyje dienos, jeigu nenurodyta kitaip.

               3.   Per tą patį 37 dienų terminą suinteresuotosios šalys taip pat gali prašyti, kad Komisija jas išklausytų. Prašymus išklausyti dėl tyrimo inicijavimo etapo privaloma pateikti per 15 dienų nuo šio reglamento įsigaliojimo dienos. Visi prašymai išklausyti turi būti pateikiami raštu, o juose nurodomos prašymo priežastys.

               4.   Prekybos apsaugos tyrimams atlikti Komisijai pateikiama informacija neturi būti saugoma autorių teisių. Prieš pateikdamos Komisijai informaciją ir (arba) duomenis, kurių autorių teisės priklauso trečiajai šaliai, suinteresuotosios šalys turi paprašyti autorių teisių subjekto specialaus leidimo, kuriuo būtų aiškiai leidžiama: a) Komisijai naudoti informaciją ir duomenis atliekant šį prekybos apsaugos tyrimą ir b) pateikti informaciją ir (arba) duomenis šio tyrimo suinteresuotosioms šalims taip, kad jos galėtų pasinaudoti savo teise į gynybą.

               5.   Visa laikyti konfidencialia prašoma rašytinė informacija, įskaitant šiame reglamente prašomą informaciją, užpildytus klausimynus ir suinteresuotųjų šalių susirašinėjimą, ženklinama „neskelbtina“ (5) grifu. Šalys, teikiančios informacijos tyrimo metu, kviečiamos pagrįsti savo prašymą laikyti informaciją konfidencialia.

               6.   Šalys, teikiančios neskelbtiną informaciją, pagal Reglamento (ES) 2016/1036 19 straipsnio 2 dalį privalo kartu pateikti nekonfidencialią tokios informacijos santrauką, paženklintą grifu „suinteresuotosioms šalims susipažinti“. Santrauka turėtų būti pakankamai išsami, kad būtų galima tinkamai suprasti konfidencialios informacijos esmę.

               7.   Jei konfidencialią informaciją teikianti šalis nenurodo tinkamos prašymo laikyti informaciją konfidencialia priežasties arba nepateikia reikiamos formos ir kokybės nekonfidencialios tokios informacijos santraukos, Komisija į tokią informaciją gali neatsižvelgti, nebent remiantis atitinkamais šaltiniais įrodoma, kad ši informacija yra teisinga.

               8.   Visą informaciją ir prašymus, įskaitant nuskenuotus įgaliojimus ir sertifikatus, suinteresuotosios šalys raginamos teikti per TRON.tdi (https://webgate.ec.europa.eu/tron/TDI).
               Kad galėtų naudotis TRON.tdi, suinteresuotosios šalys turi turėti „ES Login“ paskyrą. Išsamios instrukcijos, kaip registruotis ir naudoti TRON.tdi, pateikiamos adresu https://webgate.ec.europa.eu/tron/resources/documents/gettingStarted.pdf.
               Naudodamos TRON.tdi arba e. paštą suinteresuotosios šalys sutinka su elektroninio informacijos teikimo taisyklėmis, nustatytomis dokumente „Susirašinėjimas su Europos Komisija nagrinėjant prekybos apsaugos bylas“, paskelbtame Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf.
               Suinteresuotosios šalys turi nurodyti savo pavadinimą, adresą, telefono numerį ir galiojantį e. pašto adresą, be to, jos turėtų užtikrinti, jog nurodytas e. pašto adresas būtų oficialios darbinės dėžutės, kuri kasdien tikrinama. Kai bus pateikti kontaktiniai duomenys, Komisija bendraus su suinteresuotosiomis šalimis tik e. paštu, nebent šios aiškiai nurodytų pageidaujančios visus dokumentus iš Komisijos gauti kitomis ryšio priemonėmis arba dokumentus dėl jų pobūdžio tektų siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant informacijos teikimo e. paštu principus, suinteresuotosios šalys gali rasti minėtose susirašinėjimo su suinteresuotosiomis šalimis gairėse.
               Komisijos adresas susirašinėjimui:

                           European Commission

                           Directorate-General for Trade

                           Directorate G

                           Office: CHAR 04/039

                           1049 Brussels

                           BELGIJA

                     TRON.tdi adresas: https://webgate.ec.europa.eu/tron/tdi
               E. paštas TRADE-AC-ALUFOIL@ec.europa.eu

            4 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 18 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  2015 m. gruodžio 17 d. Komisijos įgyvendinimo reglamentas (ES) 2015/2384, kuriuo nustatomas galutinis antidempingo muitas tam tikrai aliuminio folijai, kurios kilmės šalis yra Kinijos Liaudies Respublika, ir nutraukiamas tyrimas dėl importuojamos tam tikros aliuminio folijos, kurios kilmės šalis yra Brazilija, atlikus priemonių galiojimo termino peržiūrą pagal Tarybos reglamento (EB) Nr. 1225/2009 11 straipsnio 2 dalį (OL L 332, 2015 12 18, p. 63).

            (3)  2017 m. vasario 16 d. Komisijos įgyvendinimo reglamentas (ES) 2017/271, kuriuo galutinio antidempingo muito, nustatyto Tarybos reglamentu (EB) Nr. 925/2009 tam tikrai importuojamai Kinijos Liaudies Respublikos kilmės aliuminio folijai, taikymas išplečiamas tam tikrai importuojamai nežymiai pakeistai aliuminio folijai (OL L 40, 2017 2 17, p. 51) su pakeitimais, padarytais 2017 m. lapkričio 30 d. Įgyvendinimo reglamentu (ES) 2017/2213, kuriuo iš dalies keičiamas Komisijos įgyvendinimo reglamentu (ES) 2017/271, kuriuo galutinio antidempingo muito, nustatyto Tarybos reglamentu (EB) Nr. 925/2009 tam tikrai importuojamai Kinijos Liaudies Respublikos kilmės aliuminio folijai, taikymas išplečiamas tam tikrai importuojamai nežymiai pakeistai aliuminio folijai (OL L 316, 2017 12 1, p. 17).

            (4)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB, OL L 295, 2018 11 21, p. 39.

            (5)  Neskelbtinas dokumentas yra konfidencialus dokumentas pagal pagrindinio reglamento 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Toks dokumentas taip pat saugomas pagal Europos Parlamento ir Tarybos reglamento (EB) Nr. 1049/2001 (OL L 145, 2001 5 31, p. 43) 4 straipsnį.


title: Komisijos įgyvendinimo reglamentas (ES) 2021/1174 2021 m. liepos 12 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Asparago di Badoere“ (SGN))

text:
2021 7 19

                  LT

                  Europos Sąjungos oficialusis leidinys

                  L 256/52

         KOMISIJOS ĮGYVENDINIMO REGLAMENTAS (ES) 2021/1174
         2021 m. liepos 12 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Asparago di Badoere“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Asparago di Badoere“, kuri įregistruota Komisijos reglamentu (ES) Nr. 923/2010 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Asparago di Badoere“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 12 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  2010 m. spalio 14 d. Komisijos reglamentas (ES) Nr. 923/2010, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Asparago di Badoere (SGN)) (OL L 271, 2010 10 15, p. 4).

            (3)  OL C 102, 2021 3 24, p. 13.


title: Komisijos įgyvendinimo reglamentas (ES) 2021/1177 2021 m. liepos 16 d. kuriuo dėl propoksikarbazono išbraukimo iš keistinų veikliųjų medžiagų sąrašo iš dalies keičiamas Įgyvendinimo reglamentas (ES) 2015/408 (Tekstas svarbus EEE)

text:
2021 7 19

                  LT

                  Europos Sąjungos oficialusis leidinys

                  L 256/60

         KOMISIJOS ĮGYVENDINIMO REGLAMENTAS (ES) 2021/1177
         2021 m. liepos 16 d.
         kuriuo dėl propoksikarbazono išbraukimo iš keistinų veikliųjų medžiagų sąrašo iš dalies keičiamas Įgyvendinimo reglamentas (ES) 2015/408
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 78 straipsnio 2 dalį,
         kadangi:

                     (1)

                     Komisijos įgyvendinimo reglamentu (ES) 2015/408 (2) nustatytas veikliųjų medžiagų, kurios atitinka Reglamento (EB) Nr. 1107/2009 II priedo 4 punkte nustatytus kriterijus, kad jas būtų galima laikyti keistinomis medžiagomis, sąrašas. Propoksikarbazonas buvo įtrauktas į tą sąrašą, nes buvo laikoma, kad jis atitinka du iš trijų kriterijų, kad būtų laikomas patvaria, bioakumuliacine ir toksiška (toliau – PBT) medžiaga pagal Reglamento (EB) Nr. 1107/2009 II priedo 4 punkto antrą įtrauką;

                     (2)

                     tačiau Komisijos įgyvendinimo reglamentu (ES) 2017/1115 (3) buvo pratęstas propoksikarbazono kaip veikliosios medžiagos, tačiau ne kaip keistinos medžiagos patvirtinimo galiojimas. Iš tiesų naujas vertinimas nepatvirtino medžiagos patvarumo, todėl ši medžiaga nebeatitinka dviejų iš minėtų kriterijų, kad būtų laikoma PBT medžiaga. Todėl ji buvo įtraukta į Komisijos įgyvendinimo reglamento (ES) Nr. 540/2011 (4) priedo B dalį;

                     (3)

                     kadangi propoksikarbazonas nebelaikomas keistina medžiaga, siekiant išvengti painiavos, jis taip pat turėtų būti išbrauktas iš Įgyvendinimo reglamento (ES) 2015/408 priedo, kuriame išvardytos veikliosios medžiagos, laikytinos keistinomis medžiagomis;

                     (4)

                     todėl Įgyvendinimo reglamentas (ES) 2015/408 turėtų būti atitinkamai iš dalies pakeistas;

                     (5)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2015/408 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 16 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2015 m. kovo 11 d. Komisijos įgyvendinimo reglamentas (ES) 2015/408 dėl Europos Parlamento ir Tarybos reglamento (EB) Nr. 1107/2009 dėl augalų apsaugos produktų pateikimo į rinką 80 straipsnio 7 dalies įgyvendinimo ir dėl keistinų medžiagų sąrašo sudarymo (OL L 67, 2015 3 12, p. 18).

            (3)  2017 m. birželio 22 d. Komisijos įgyvendinimo reglamentas (ES) 2017/1115, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos propoksikarbazono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 162, 2017 6 23, p. 38).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            PRIEDAS
            Komisijos įgyvendinimo reglamento (ES) 2015/408 priede propoksikarbazonui skirtas įrašas išbraukiamas.